Sjórænarasøgan, ið ber av øllum, út á føroyskum. Hetta er ein klassikari, ið fleiri ættarlið hava lisið, síðan bókin var givin út á fyrsta sinni í 1883. Søgugongdin byggir á eitt kort, ið ungi Jim Hawkins í serligum umstøðum fær hendur á. Kortið er av eini oyggj, har ein skattur er grivin niður. Fleiri vilja hava hendur á skattinum. Ikki bara skiparin, góðseigarin og læknin, ið skipa ferð til Skattaoynna við skipinum Hispaniola, men eisini einbeinti kokkurin, Long John Silver, og hansara harkalið.